doen condt ende te weten dat op heden datum van des voerons
in ppren psone gheweest es ende heeft uut zijne vryen wille vol
comen macht ende ziderlinghe bevel ireenocabel gegeven ende gheest
met desen teghewoirdighen brieve kathelijne van berhem zijne wive
om met eene vreemden moboire die haer dair toe believe sall te
kyesene Te comperen voer scouth ende scepen van mechelen en
aldair opte draghen en over te gheven haer tocht die sij heeft inde
helicht van eene gouden rus guld Te weten viertich grooten vlaems
ghelts voer dien gerekent erffelijcx chijs die de selve katlijne ende
jan ende margriete belyanen haere ende wijlen anthonijs belynnen
haers yerste mans wettighe kyndere hebben op een huys metten hove
ende anderen zijne toebehoirten toebehoiren philips vanden bossche
geleghen tot mechelen inde milzestrate dier haer tocht ende oick
alle des rechts dat de vorscr kathelijne dair aen heeft oft hebben
mach puerlijck tot huer vors kyndere behoeff en hoer nacome
linghen te verthyen Ende voirtaen ter besorghenissen vanden selve
haere kynderen met haere vorscr momboir te doen all tghene
datter nae der stadt van mechelen vorscr rechte vors meer inne
behoeren sall gedaen te zijne ende dat de selve katlijne metten vors
hermane soude moeghen doen op dat hij aldair met hier pnt en
voer oeghen ware Gheloeven de vorg herman bij sijnder trouwen
en eeren ende opde verbyntenisse van allen zijne goeden te houde
altijt vast omverbrekelijck ende van goeder weerden al tghene dat
bijder vors kathelijne van berhem sijne wive met haeren vorscr
momboire in tghene dat vorscr stoet opgedraghen vertheghen
oft anders in eenigher manieren gedaen sal wesen sonder dargelist
Cor hove burg tybe theis scabinis junii xx